b"\n_START_ARTICLE_\nHillel Slovak\n_START_SECTION_\n\xc5\xbdivljenjepis\n_START_PARAGRAPH_\nPri \xc5\xa1tirih letih se je z dru\xc5\xbeino preselil v Los Angeles. Tam je na gimnaziji Fairfax High spoznal Anthonyja Kiedisa in Michaela \xcb\x9dFleo\xcb\x9d Balzaryja, ki sta postala njegova najbolj\xc5\xa1a prijatelja.\n_START_SECTION_\nRed Hot Chili Peppers\n_START_PARAGRAPH_\nLeta 1983 so se Anthony Kiedis, Hillel Slovak, Michael Flea Balzary in Jack Irons odlo\xc4\x8dili, da ustanovijo glasbeno skupino, ki se je sprva imenovala Tony Flow and the Miracoulus Masters Of Mayhem in nato preimenovala v Red Hot Chili Peppers._NEWLINE_Na svojem prvem koncertu so zaigrali le pesem Out in LA, lastnik lokala, v katerem so igrali, pa jih je prosil, da pridejo \xc5\xa1e kdaj. Slovak pa je imel Red Hot Chili Pepperse le za stranski projekt ob What's This, njegovi drugi skupini. Zato je zapustil RHCP in se osredoto\xc4\x8dil na turnejo z What's This, s katero pa ni bil zadovoljen. Na njegovo sre\xc4\x8do pa tudi Kiedis in Flea nista bila zadovoljna z Slovakovo zamenjavo z Jackom Shermanom, zaradi \xc4\x8desar je pri\xc5\xa1el nazaj k RHCP. Nato je z RHCP leta 1985 izdal album Freaky Styley. Na turneji, ki je bila bolj zabava kot kaj drugega, sta s Kiedisom za\xc4\x8dela redno uporabljati heroin. Leta 1987 je z RHCP posnel \xc5\xa1e Uplift Mofo Party Plan.\n_START_SECTION_\nSmrt\n_START_PARAGRAPH_\nPo turneji za album Uplift Mofo Party Plan sta se s Kiedisiom dogovorila, da se gresta vsak zase zdravit od odvisnosti. 25. junija 1988 pa je Hillel poklical svojega brata Jamesa in mu povedal, da spet misli na drogo in po pogovoru je Slovak predoziral. Policija ga je na\xc5\xa1la v njegovem stanovanju \xc4\x8dez nekaj dni. Povedali so, da je Hillel Slovak umrl zaradi prevelikega odmerka drog (heroin zme\xc5\xa1an z morfijem). Pokopan je na pokopali\xc5\xa1\xc4\x8du v Hollywood Hills."